**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Բյուրեղավան համայնքի 2020 թվականի բյուջեի կատարման վերաբերյալ հաշվետվությունը կազմվել է հիմք ընդունելով «Տեղական  ինքնակառավարման  մասին»  օրենքի  18–րդ հոդվածի  
1-ին մասի  5-րդ կետի՝ *համայնքի ավագանին սույն օրենքով սահմանված կարգով հաստատում է համայնքի բյուջեն, բյուջեի` համայնքի ղեկավարի առաջարկած փոփոխությունները և բյուջեի կատարման տարեկան հաշվետվությունը*, 83-րդ հոդվածի 2-րդ մասի՝ *համայնքի բյուջեի կատարման հաշվետվությունը հաստատում է ավագանին*, և «Հայաստանի Հանրապետության բյուջետային համակարգի մասին» օրենքի 35-րդ հոդվածով ամրագրված դրույթները, որի հիմքում ընկած է հավաստիությունը և հստակությունը։

Ստորև ներկայացվում է Բյուրեղավան համայնքի 2020 թվականի բյուջեի փաստացի եկամուտների և ծախսերի առավել մանրամասն քանակական և համեմատական վերլուծությունը.

**ՎԵՐԼՈՒԾՈՒԹՅՈՒՆ**

**2020 ԹՎԱԿԱՆԻ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ**

**ԵԿԱՄՈՒՏՆԵՐԻ ԵՎ ԾԱԽՍԵՐԻ ՏԱՐԵԿԱՆ ԿԱՏԱՐՈՂԱԿԱՆԻ ՄԱՍԻՆ**

Խոշորացված Բյուրեղավան համայնքի, որի կազմում են երեք համայնքներ Բյուրեղավան քաղաքը, Նուռնուս և Ջրաբեր գյուղերը: 2020 թվականի համայնքի վարչական բյուջեի համախմբված եկամուտները ծրագրով նախատեսված 357673.3 հազար դրամի, որից Բյուրեղավան՝ 336939,7 հազար դրամ, Նուռնուս՝ 8544,4 հազար դրամ, Ջրաբեր՝ 12189.2 հազար դրամ, տարեկան ճշտված ծրագիրը կազմել է 449386.0 հազար դրամ: Փաստացի եկամուտը կազմել է 433010.9 հազար դրամ, որից Բյուրեղավան՝ 417470,9 հազար դրամ, Նուռնուս՝ 6692.6 հազար դրամ, Ջրաբեր՝ 8847,4 հազար դրամ՝ արձանագրելով տարեկան ծրագրային ցուցանիշի 3,6 % թերակատարում, որը կազմում է 16375․1 հազար դրամ:

Հաշվետու տարում հավաքագրած վարչական բյուջեի եկամուտների 102889,2 հազար դրամը կամ 23․8 %-ը ապահովվել է սեփական եկամուտների հաշվին, իսկ 76.2 %-ը` պետական բյուջեից ֆինանսական համահարթեցման սկզբունքով տրամադրվող դոտացիաների և նպատակային հատկացումների (սուբվենցիաներ) հաշվին:

2020 թվականին համայնքում կապիտալ ծախսերի կատարման համար պետական բյուջեից ստացվել է կապիտալ ծախսերի սուբվենցիա 83256.0 հազար դրամ։

**Գույքային հարկեր անշարժ գույքից000000000000000000000000000000**

Գույքային հարկեր անշարժ գույքից եկամտի հաշվին համայնքի բյուջե նախատեսված 48622,6 հազար դրամի դիմաց մուտքագրվել է 49620.3 հազար դրամ՝ կատարվելով 102․1 %-ով, որի հաշվին բյուջե է մուտքագրվել լրացուցիչ 5878,6 հազար դրամ։   
Գույքահարկ համայնքի վարչական տարածքում գտնվող շենքերի և շինությունների, փոխադրամիջոցների համար եկամուտների հաշվին նախատեսված 40969,3 հազար դրամի դիմաց մուտքագրվել է 41188,0 հազար դրամ` կատարվելով 100․5 %-ով, որի հաշվին բյուջե է մուտքագրվել լրացուցիչ 218,7 հազար դրամ։   
 Համայնքի տարածքում գտնվող հողերի հարկի գծով նախատեսված 7653․3 հազար դրամի դիմաց մուտքագրվել է 8432․3 հազար դրամ` կատարվելով 110․2 %-ով, որի հաշվին բյուջե է մուտքագրվել 779.0 հազար դրամ։

**Տեղական տուրքեր**

Տեղական տուրքերի հաշվին համայնքի բյուջե հաշվետու տարում նախատեսված 2579․5 հազար դրամի դիմաց մուտքագրվել է 2820.2 հազար դրամ` կատարվելով 109.3 %-ով, որի հաշվին բյուջե է մուտքագրվել լրացուցիչ 252.7 հազար դրամ։   
00000

**Պաշտոնական դրամաշնորհներ**

Ընթացիկ տարում պաշտոնական դրամաշնորհները պլանավորված 330204.0 հազար դրամի դիմաց հատկացվել են 330121.7 հազար դրամ, կատարվելով 100 %-ով , որից դոտացիան 236964.2 հազար դրամ, պետական բյուջեից տրամադրվող նպատակային հատկացումը՝ 9901.5 հազ. դրամ և

պետական բյուջեից կապիտալ ծախսերի ֆինանսավորման նպատակային հատկացւմները՝ 83256,0 հազար դրամ:

**Այլ Եկամուտներ**

Այլ եկամուտները պլանավորված 67979․9 հազար դրամի դիմաց մուտքագրվել են 50448.7 հազար դրամ, կամ կատարվել է 74,2 %-ով, որի մեջ ներառված են՝

Գույքի վարձակալությունից եկամուտները կազմում են 7550.3 հազար դրամ, մուտքագրվել է 7339.0 հազար դրամ, ապահովելով նախատեսված եկամուտների 97.2 %-ը:

Վարչական գանձումները՝ նախատեսված 46192,0 հազար դրամ, մուտքագրվել են 27619.5 հազ. դրամ, կատարվելով 59.6 %-ը, թերակատարվելով 18572.5 հազար դրամով, որը պայմանավորված է COVID- 19 համավարակով, համայնքային ենթակայության մանկապարտեզի չաշխատելուվ, ինչպես նաև համայնքի Ջրաբեր բնակավայրի խմելու ջրի դիմաց վճարի և բոլոր բնակավայրերում աղբահանության վճարի հավաքագրման ցածր տոկոսով։

**ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ ԾԱԽՍԵՐԻ ՎԵՐԼՈՒԾՈՒԹՅՈՒՆԸ**

**Տնտեսագիտական դասակարգում**

2020 թվականին համայնքի բյուջեի միջոցների հաշվին ծախսերի ֆինանսավորմանն է հատկացվել է 468466․9 հազար դրամ` ապահովելով տարեկան ծրագրի 86,1 %-ի կատարում:

Հաշվետու տարում ընթացիկ ծախսերի ֆինանսավորմանը հատկացվել է 269363․2 հազար դրամ, կատարվելով 89․2 %-ով, որը կազմում է ամբողջ ծախսերի 57.5 %-ը:

Ընթացիկ ծախսերից աշխատանքի վարձատրության հոդվածին է հատկացվել ընթացիկ ծախսերի 24160․9 հազ. դրամ կամ 27,9 %-ը, ծառայությունների և ապրանքների ձեռք բերմանը (Էներգետիկ ծառայություն, կոմունալ ծառայություն, կապի ծառայություն, ապահովագրական ծախսեր, պայմանագրային և մասնագիտական ծառայությունների ձեռք բերում, մեքենաների և սարքավորումների ընթացիկ նորոգում և պահպանում, նյութերի ձեռք բերում) հատկացվել է 29066․7 հազար դրամ կամ վարչական ծախսերի 9․0 %-ը, սուբսիդիաներ ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի ծախսերի 53,3 %-ը կամ 143614․1 հազար դրամ, դրամաշնորհ է հատկացվել 21159․8 հազար դրամ՝ կազմելով վարչական ծախսերի 7.9 %-ը, նպաստներ բյուջեից` 2570.0 հազար դրամ կամ 1․0 %-ը, այլ ծախսերին՝ 2789.3 հազ. դրամ կամ 1,0 % -ը։

Հաշվետու տարում համայնքային բյուջեի ծախսերի 42.5 %-ը կամ 199103,7 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը:

***Ծախսերը ըստ գործառնական բնույթի ունեն հետևյալ տեսքը`***

**Ընդհանուր բնույթի հանրային ծառայություններ**

2020 թվականի ընթացքում համայնքային բյուջեում ընդհանուր բնույթի հանրային ծառայություններ խմբի ծախսերը կազմել են 90560,5 հազար դրամ, որը կազմում է ամբողջ ծախսերի 21.3 %-ը, որի 89676.1 հազար դրամ կամ 99․0 %-ը ուղղվել է տեղական ինքնակառավարման մարմինների պահպանման ծախսերին, ընդհանուր բնույթի հանրային այլ ծառայությունների ձեռք բերմանը՝ 884,4 հազար դրամ կամ 1,0 %-ը:

**Տնտեսական հարաբերություններ**

Հաշվետու տարում ընդհանուր ծախսերի 92427,2 հազար դրամը կամ 21,3 %-ը ուղղվել է համայնքում տնտեսական հարաբերությունների կարգավորմանը: Այս բնագավառում ներառված ոչ ֆինանսական ակտիվների իրացումից մուտքերը, որը նախատեսված 41000,0 հազար դրամի դիմաց կատարվել է 44063,9 հազար դրամով՝ կատարվելով 107,5 %-ով։ Ասֆալտապատման համար հատկացվել է նախատեսված գումարի 74834,4 հազար դրամը կամ նախատեսվածի 99,6 %-ը որն իրականացվում է սուբվենցիոն ծրագրով, ոռոգման ոլորտի համար հատկացվել է նախատեսված գումարի 100,0 %-ը կամ 17593,7 հազար դրամ, որը կազմում է համայնքի ներդրման չափը՝ նախատեսված «Տարածքային զարգացման հիմնադրամ»-ի հետ համատեղ իրականացվող համայնքի բնակավայրերում ոռոգման ցանցի նախագծման և վերակառուցման աշխատանքների:

**Շրջակա միջավայրի պաշտպանություն**

2020 թվականին շրջակա միջավայրի պահպանության համար նախատեսված 76500.0 հազար դրամի դիմաց հատկացվել է 69023.9 հազար դրամ, որից 68737,9 հազար դրամը՝ աղբահանման, սանիտարական մաքրման, կանաչապատման և բարեկարգման համար և 286.0 հազար դրամը՝ թափառող կենդանիների վնասազերծման համար, ծրագրի կատարումը չի շարունակվել կապված համավարակի հետ: Այդ բնագավառի համար կատարվել է ամբողջ ծախսերի 16,3 %-ը:

**Բնակարանային շինարարություն և կոմունալ ծառայություն**

Բնակարանային կոմունալ ծառայությանը 2020 թվականին համայնքային բյուջեից հատկացվել է 61637,0 հազար դրամ, որից 4124.8 հազար դրամը ուղղվել է Ջրաբեր բնակավայրի բնակչության խմելու ջրի գծով ծախսերի մարմանը և 35591,3 հազար դրամը՝ Ջրաբերում խմելու ջրագծի կառուցման աշխատանքնեին, որն իրականացվում է սուբվենցիոն ծրագրով, 20064,4 հազար դրամ հատկացվել է փողոցների լուսավորմանը, որից 2739.4 հազար դրամը հատկացվել է փողոցների լուսավորության համակարգի պահպանման, շահագործման համար և 17325,0 հազար դրամի ձեռք են բերվել նոր էներգախնայող լեդ լուսատուներ՝ համայնքի բնակավայրերում նախկին լուսատուները փոխարինելու համար:   
Այդ բնագավառի համար ծախսվել է ամբողջ ծախսերի 14,5 %-ը:

**Առողջապահություն**

2020 թվականին այս բնագավառին է հատկացվել 49787,9 հազար դրամ, որն իրականացվել է սուբվենցիոն ծրագրով, վերանորոգվել է քաղաքային պոլիկլինիկայի տանիքը և բարեկարգվել բակը, որը կազմում է տարեկան ծախսերի 11.7 %-ը։

**Հանգիստ, մշակույթ և կրոն**

2020 թվականին այս բնագավառին է հատկացվել 23535,7 հազար դրամ, որը կազմում է տարեկան ծախսերի 5.5 %-ը։ Բյուրեղավանի «Մարզամշակութային կենտրոն» հիմնարկի պահպանմանը հատկացվել է 14152.9 հազար դրամ: Այդ բնագավառի համար հատկացված միջոցներից 1390.2 հազար դրամը ուղղվել է քաղաքում սպորտային և մշակությային միջոցառումներ կազմակերպելու համար, 4612,9 հազար դրամի ձեռք է բերվել նոր գրասենյակային գույք մշակույթի շենքում գործող «Բյուրեղավան համայնքի մարզամշակութային կենտրոն»-ի և «Արվեստի դպրոց»-ի համար, 190,0 հազար դրամը հատկացվել է տարբեր տեղեկատվությունների ձեռք բերմանը, 2500,0 հազար դրամը՝ նվիրատվություն հիմնադրամներին։

**Կրթություն**

2020 թվականին կրթության բնագավառին է տրամադրվել բյուջեի միջոցներից 75103,9 հազար դրամ, որը տարեկան ծախսերի 17.7 %-ն է: Համայնքում գործող մեկ նախադպրոցական կազմակերպության պահնպանմանը հատկացվել է ոլորտի համար նախատեսված գումարի 40.8 %-ը, կամ 30648,0 հազար դրամ: Արտադպրոցական կազմակերպության պահպանմանն է հատկացվել այդ բնագավառի համար նախատեսված գումարի 59.2 %-ը կամ 44455.9 հազար դրամ:

00000000000000000000000

**Սոցիալական պաշտպանություն**

2020 թվականին պահպանել է համայնքի կողմից որդեգրված սոցիալական քաղաքականության հիմնական ուղղությունը` նպաստներ և օգնություններ բնակչությանը, որը հաշվետու տարում կազմում է 6390,0 հազար դրամ կամ ամբողջ ծախսերի 1.5 %-ը, որից նպաստներ բյուջեից` 3750.0 հազար դրամ և 2640.0 հազար դրամ բարեգործական ճաշարանի գույքի վարձակալության համար:

*Կազմեց՝ Լ. Պողոսյան*

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ



**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Կոտայքի մարզի  Բյուրեղավան համայնքի 2020 թվականի բյուջեի կատարման տարեկան հաշվետվությունը հաստատելու մասին» Բյուրեղավան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

*Կազմեց՝ Լ. Ավուշյան*

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ



**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2020 ԹՎԱԿԱՆԻ ԲՅՈՒՋԵԻ ԿԱՏԱՐՄԱՆ ՏԱՐԵԿԱՆ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ   
ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Կոտայքի մարզի  Բյուրեղավան համայնքի 2020 թվականի բյուջեի կատարման տարեկան հաշվետվությունը հաստատելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի 2021 թվականի բյուջեում էական փոփոխություններ չեն նախատեսվում:

*Լ. Պողոսյան*

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ

